Na podlagi 17. člena Statuta Občine Vitanje ( Uradno glasilo Slov. občin št. 49/2017) ter na podlagi 92. člena poslovnika Občinskega sveta občine Vitanje (Uradni list RS, št. 113/2006 z dopolnitvami) je Občinski svet občine Vitanje na\_\_\_\_\_\_\_. redni seji dne \_\_\_\_\_\_\_\_\_\_\_\_\_\_ sprejel

**O D L O K   
o priznanjih v Občini Vitanje**

**[I. SPLOŠNE DOLOČBE](https://www.uradni-list.si/glasilo-uradni-list-rs/vsebina/4646/" \l "I.%C2%A0SPLO%C5%A0NE%C2%A0DOLO%C4%8CBE)**

1. **[člen](https://www.uradni-list.si/glasilo-uradni-list-rs/vsebina/4646/" \l "1.%C2%A0%C4%8Dlen)**

Ta odlok določa vrste priznanj Občine Vitanje, pogoje, postopek in način podeljevanja priznanj, njihovo obliko ter način vodenja evidence podeljevanja priznanj.

1. **[člen](https://www.uradni-list.si/glasilo-uradni-list-rs/vsebina/4646/" \l "2.%C2%A0%C4%8Dlen)**

Priznanja občine so :

1. Naziv častni občan Občine Vitanje.
2. Grb Občine Vitanje:

- Zlati grb Občine Vitanje,

- Srebrni grb Občine Vitanje,

- Bronasti grb Občine Vitanje.

1. Priznanje Občine Vitanje.
2. Priznanja na področju kulture.
3. **[člen](https://www.uradni-list.si/glasilo-uradni-list-rs/vsebina/4646/" \l "3.%C2%A0%C4%8Dlen)**

Priznanje občine se podeljuje v pisni obliki posameznikom, skupinam, organizacijam, podjetjem, društvom, zavodom, in drugim pravnim osebam.

1. **[člen](https://www.uradni-list.si/glasilo-uradni-list-rs/vsebina/4646/" \l "4.%C2%A0%C4%8Dlen)**

O podelitvi priznanj in nagrad Občine Vitanje odloča Občinski svet občine Vitanje na predlog komisije za priznanja in nagrade (v nadaljnjem besedilu: komisija).   
Občinski svet občine Vitanje sprejme na predlog komisije poslovnik o delu s katerim podrobneje opredeli način dela komisije ter način odločanja.

1. **člen**

Naziv Častni občan Občine Vitanje se podeli posamezniku za njegov izjemen prispevek na področju gospodarstva, znanosti, umetnosti, kulture, športa in humanitarnih ali drugih dejavnosti, ki imajo trajen pomen za razvoj, ugled in promocijo občine.

Priznanja izroča župan Občine Vitanje ob praznovanju občinskega praznika, ki ga Občina Vitanje praznuje 25. junija.

Ob podelitvi naziva Častni občan se izda listina, s katero se poleg naziva podelijo tudi častne pravice:

- brezplačni vstop na vse prireditve, ki jih organizira občina,

- brezplačno prejemanje publikacij, knjižnih izdaj in sorodnih del, ki jih izdaja ali pri njih sodeluje občina,

- povabila na znanstvene, strokovne in podobne posvete, ki jih organizira občina,

- povabila na svečane seje občinskega sveta.

Naziv Častni občan se podeli samo izjemoma.

1. **[člen](https://www.uradni-list.si/glasilo-uradni-list-rs/vsebina/4646/" \l "5.%C2%A0%C4%8Dlen)**

Zlati grb Občine Vitanje je najvišje priznanje Občine Vitanje. Podeli se občanu, katerega večletno delo in aktivnosti predstavljajo izjemen prispevek na kateremkoli področju človekove ustvarjalnosti, ki imajo trajen pomen za razvoj, ugled in promocijo občine Vitanje.

Zlati grb Občine Vitanje se podeli v obliki plakete z reliefnim odtisom grba Občine Vitanje, dimenzije 36x40x2 mm, izdelan iz zlata čistine 585/000 (14 karatov), ki je pritrjen na ustrezno podlago. Na podlago se pritrdi kovinska ploščica (pozlačena medenina) z vgraviranim napisom: Zlati grb Občine Vitanje, ime in priimek prejemnika ter datum podelitve. V zgornjem delu plakete je odtisnjen datum 25. junij 1306, ko so bile podeljene trške pravice in ko je bilo Vitanje prvič omenjeno kot oppidum, kar pomeni zidan in utrjen tržni kraj.

Priznanje zlati grb Občine Vitanje sestavlja tudi posebna listina, ki vsebuje besedilo sklepa o podelitvi priznanja.

1. **[člen](https://www.uradni-list.si/glasilo-uradni-list-rs/vsebina/4646/" \l "7.%C2%A0%C4%8Dlen)**

Srebrni grb Občine Vitanje se podeli za izredno življenjsko delo, za vrhunske uspehe, ki so pomembni za razvoj in ugled Občine Vitanje ali za zelo pomembne dosežke v zadnjem obdobju in kot spodbudo za nadaljnje ustvarjalno delo.

Srebrni grb je izdelan iz srebra čistine 900/000.

1. **[člen](https://www.uradni-list.si/glasilo-uradni-list-rs/vsebina/4646/" \l "8.%C2%A0%C4%8Dlen)**

Bronasti grb Občine Vitanje se podeli za pomembne uspehe v zadnjem obdobju in kot spodbuda za nadaljnje ustvarjalno delo. Podeljuje se tudi za izkazano izredno požrtvovalnost, hrabrost in človekoljubnost.

Bronasti grb je izdelan iz cinka in bakra.

1. **[člen](https://www.uradni-list.si/glasilo-uradni-list-rs/vsebina/4646/" \l "9.%C2%A0%C4%8Dlen)**

Letno se podeli največ en zlati, en srebrni in en bronasti grbi.

Enak grb se lahko istemu prejemniku podeli samo enkrat. Grbi se med seboj ne izključujejo.

Grbe Občine Vitanje izroča župan Občine Vitanje ob praznovanju občinskega praznika, ki ga Občina Vitanje praznuje 25. junija.

1. **člen**

Priznanje občine se lahko izjemoma podeli tudi za izkazano izredno požrtvovalnost, hrabrost in človekoljubnost.

Priznanje se podeli brez razpisa in takoj, ko je mogoče.

Brez javnega razpisa se lahko priznanje podeli tudi posamezniku, skupini, organizaciji, podjetju, društvu, zavodu in trški, vaški skupnosti in drugi pravni osebi ob prazniku, enkratnem posameznem dosežku ali drugi svečani priložnosti.

Priznanje se podeli z listino. S sklepom župana se lahko hkrati s priznanjem podeli tudi denarna nagrada, katere višino določi župan.

O podelitvi priznanj odloča župan.

1. **člen**

Priznanja in nagrade na področju kulture se podeljujejo za:

* posamezne vrhunske dosežki v občini in širše,
* dosežene uspehe, ki pospešujejo razvoj dejavnost,
* dolgoletno organizacijsko delo.

Priznanje se podeli z listino, ki jo podpiše župan. Priznanja na področju kulture se podeli ob kulturnem prazniku 8. februarja.

Dobitnikom priznanj na področju kulture se lahko podeli tudi denarna nagrada o kateri odloča Občinski svet..

1. **člen**

Priznanja in nagrade Občine Vitanje se podeljujejo na podlagi razpisa.

|  |
| --- |
| Razpis o podelitvi priznanj mora vsebovati podatke: |
| – kdo podeljuje priznanja, |
| – koliko priznanj je lahko podeljenih, |
| – za katera področja se razpisujejo priznanja, |
| – komu se lahko podeli priznanje, |
| – denarna vrednost nagrade, |
| – kdo je lahko predlagatelj, |
| – katere podatke mora vsebovati predlog, |
| – rok za predložitev predlogov. |

Razpis za podelitev priznanj in nagrad ter javni razpis za priznanje na področju kulture objavi komisija.

Skladno s predpisanimi kriteriji iz tega odloka, upoštevaje določbe poslovnika o delu komisije, le-ta oblikuje sklep o podelitvi priznanj in nagrad ter pripravi ustrezne utemeljitve in jih posreduje Občinskemu svetu občine Vitanje.

1. **[člen](https://www.uradni-list.si/glasilo-uradni-list-rs/vsebina/4646/" \l "12.%C2%A0%C4%8Dlen)**

Predloge za podelitev priznanj občine lahko podajo fizične in pravne osebe. Predlagatelj za podelitev priznanja ne more predlagati samega sebe.

1. **[člen](https://www.uradni-list.si/glasilo-uradni-list-rs/vsebina/4646/" \l "13.%C2%A0%C4%8Dlen)**

Predlog za podelitev priznanja mora biti predložen v pisni obliki in mora vsebovati podatke o kandidatu ter utemeljitev predloga.

1. **člen**

Sredstva za priznanja se zagotavljajo v proračunu občine.

1. **člen**

Strokovna in administrativna dela v zvezi s podeljevanjem priznanj opravlja Občinska uprava občine Vitanje.   
Celotno gradivo v zvezi s podelitvijo priznanj je javno in je na vpogled pri Občinski upravi občine Vitanje.

1. **[člen](https://www.uradni-list.si/glasilo-uradni-list-rs/vsebina/4646/" \l "16.%C2%A0%C4%8Dlen)**

Priznanja se vpisujejo v evidenco posameznih priznanj kronološko in vsebujejo naslednje podatke:   
– zaporedno številko,   
– ime in priimek ali naziv ter osnovne podatke o prejemniku,   
– datum seje, na kateri je bilo odločeno o podelitvi priznanja ter številka sklepa občinskega sveta,   
– vrsta podeljenega priznanja,   
– datum izročitve priznanja.

1. **[člen](https://www.uradni-list.si/glasilo-uradni-list-rs/vsebina/4646/" \l "17.%C2%A0%C4%8Dlen)**

Priznanja Občine Vitanje, ki niso bila vročena v času prejemnikovega življenja se lahko vročijo posmrtno.   
Posmrtno priznanje se vroči družinskemu članu po vrstnem redu: zakonec, potomci oziroma posvojenci in njihovi potomci, starši oziroma posvojitelji, bratje oziroma sestre.

1. **člen**

Vsa podeljena priznanja je mogoče iz utemeljenih razlogov tudi odvzeti, po enakem postopku kot so bila podeljena.

1. **[člen](https://www.uradni-list.si/glasilo-uradni-list-rs/vsebina/4646/" \l "18.%C2%A0%C4%8Dlen)**

Odlok začne veljati naslednji dan po objavi v Uradnem glasilu Slovenskih občin.

Št. \_\_\_\_\_\_\_\_\_\_\_\_\_\_\_\_\_

Vitanje, dne

Mirko Polutnik, župan občine Vitanje 